ΣΦΑΝ Κίσσαβος Συκουρίου

Ο **Σύνδεσμος Φυσικής Αγωγής Νέων «ο Κίσσαβος»**, επίσης γνωστός ως «**Κίσσαβος Συκουρίου**», είναι αθλητικός σύλλογος με έδρα το Συκούριο Λάρισας. Επίσημο έτος ίδρυσης του συλλόγου είναι το 1930, έχει χρώματα το κίτρινο και το μαύρο και έμβλημα το όρος του Κισσάβου (Όσσα). Διατηρεί τμήματα ποδοσφαίρου και ανήκει στη δύναμη της Ε.Π.Σ. Λάρισας. Έχει παρουσία στα εθνικά πρωταθλήματα, με κορυφαία τη συμμετοχή του στην Δ΄ Εθνική ποδοσφαίρου ανδρών. 

## Ιστορία
Είναι μία από τις πιο ιστορικές ομάδες του νομού Λαρίσης, καθώς η ίδρυσή της χρονολογείται στο 1930. ήταν ΣΦΑΝ Κισσάβου. Η δράση της διακόπτεται τη για λίγο κατά τη δεκαετία του 1940 με 1950. Αποτελεί ένα από τα αρχαιότερα σωματεία της ΕΠΣ Λάρισας. Αναγνωρίστηκε επίσημα από την Ε.Π.Ο. με αριθμό μητρώου 328 και άρχισε να συμμετέχει στο πρωτάθλημα της Ε.Π.Σ. Θεσσαλίας. Aποτέλεσε ένα από τα 22 συνολικά ιδρυτικά σωματεία της Ε.Π.Σ. Λάρισας, το 1960, συμμετέχοντας και στο πρώτο της πρωτάθλημα την περίοδο 1960-61.

To 1962-63 κέρδισε την άνοδο στη Β' ΕΠΣΛ (32β 10-4-0 και 36-8 γκολ). To 1967-68 αγωνίστηκε στην B' ΕΠΣΛ. To 1970-71 κατέκτησε το πρωτάθλημα στην Β' ΕΠΣΛ  και έφτασε μέχρι τον τελικό Λάρισας για τα τοπικά προκριματικά του Κυπέλλου Ελλάδας και έχασε από την ΑΕΛ με 2-0 στο Στάδιο Αλκαζάρ. Την επόμενη χρονιά ανέβηκε στην Α' ΕΠΣΛ. Εκείνη η ομάδα του 1969 είχε το εξής ρόστερ: Δ.Τηλιός, Κ.Μπέλτσιος, Β.Χαδουλός, Αν.Λούπας, Χρ.Κατσιάνης, Κ.Σελήνης, Ν.Γερογιάννης, Στ.Γρηγορίου, Ευθ.Τσάντης, Ευθ.Λούπας, Χαρ.Τσόγιας, Γ.Μπέλτσιος, Λάκης Καπέλλας, Αμβρόσιος Κοντόπουλος, Παντ.Μούρος, Χρ.Αγγέλης, Κ.Αδαμόπουλος, Ευ.Κακαγιάννης, Β.Κωτσόπουλος, Ν.Χαδουλός..

Κατέκτησε το πρώτο κύπελλο Ε.Π.Σ. Λάρισας τη σεζόν 1971-1972 κερδίζοντας τον Φαλανιακό στον τελικό με 2-1. Την ίδια χρονιά αγωνίστηκε και στον Κύπελλο Ελλάδας ερασιτεχνών ποδοσφαίρου. Aντίπαλος του κληρώθηκε ο Ατρόμητος Παλαμά o οποίος και επικράτησε με 3-1 στις 11 Μαρτίου του 1972.

Tην σαιζόν 1973–74 αγωνίστηκε στη A' ΕΠΣΛ. Μέσα από τη δραστηριοποίηση της ομάδας έγινε φανερή και η ανθρωπιστική της πλευρά οργανώνοντας αγώνα στις 19 Μαϊου 1985 προκειμένου να διατεθούν τα χρήματα για τη χήρα του παλιού ποδοσφαιριστή Γεώργιου Τσάκαλου. Τον Μαϊο του 1988 η ομάδα επανήλθε στην Α' ΕΠΣΛ. Τη δεκαετία του '90 ο σύλλογος αγωνίστηκε στη Β' ΕΠΣΛ καταφέρνοντας να κερδίσει στην άνοδο το 1998-99. Χαρακητριστικό εκείνης της περιόδου ήταν η έντονη παρουσία του κόσμου στους αγώνες. Μετά από χρόνια προσφοράς στο τέλος του 1995-96 αποχώρησε το καλύτερο ίσως αμυντικό δίδυμο στην ιστορία του συλλόγου, οι Γιώργος Δημουλός και Γιάννης Κρικέλης και η νέα σεζόν ξεκίνησε με ανανέωση. Το ρόστερ της ομάδας του 1996-97 με προπονητή τον Στέργιο Μπαγκούια και βοηθό τον Βαγγέλη Κακαγιάννη, ήταν το εξής: Στογιάννης, Κατσιαούνης (τερματοφύλακες), Σαμαράς, Καραδήμος, Αλ.Τσούμαρης, Ζιώγας, Γκουντής, ΜΗλιός, Χαδουλός, Σαίτης, Θ.Τσούμαρης, Ν.Κακαγιάννης, Γ.Κατσιάνης, Γρ.Παπαρίσης, Ν.Καραποστόλης, Χαρ.Παπαρίσης, σ.Κατσιάνης, Χρ.Τσούμαρης, Παρλάτζας, Γ.Χατζηλαδάς, Ν.Τσούμαρης, Κ.Κομνηνός, Χρ.Παπαρίσης, Α.Κακαγιάννης, Δημ.Μιχαήλ. Τη δεκαετία του 1990 γίνονταν και ο παραδοσιακός αγώνας της ομάδας με τους παλαιμάχους του '80 κάθε χρόνο στη γιορτή του Αγίου Κωνσταντίνου και Ελένης, πολιούχων του Συκουρίου.

Κατέκτησε το πρωτάθλημα Α' Ε.Π.Σ τη σεζόν 2004-2005 όπου της εξασφάλισε για πρώτη φορά στην ιστορία της τη συμμετοχή στις εθνικές κατηγορίες. Έχει αγωνιστεί 3 φορές στην Δ' Εθνική, τις σεζόν 2005-2006, 2006-2007 και 2007-2008. Το 2010-11 υποβιβάστηκε στην Α1 ΕΠΣΛ. 

Το 2021-22 ο σύλλογος επανήλθε στην Α' ΕΠΣ Λάρισας. Το ρόστερ της ανόδου με προπονητή τον Αποστόλη Τσιανάκα: Πολυμέρου (τερματοφύλακας), A.Νεμπεγλέρας, Πότσης, Λανάρας, Πλιάγκας, Γκρέτσης, Βαρσάμης, Αγγέλης, Μέρκο, K.Τζούρας, Βόραδας, X.Λιόγκας, K.Γιακού, Δημάκης, Ν.Κώτσιας, K.Βελής, Καραντώνης.

Από τον Κίσσαβο έχουν ξεκινήσει Ηλίας Σελιώνης που  έκανε καριέρα σε ΑΕΛ και ΟΦΗ και ο Χρήστος Τσούμαρης, αργότερα γενικός διευθυντής της ΑΕΛ.

### Πρόεδροι
*  Τάκης Κακαγιάννης
*  Βασίλης Γκουντάρας
*  Νίκος Πολύζος
*  Ντίνος Κακαγιάννης
*  Παπαζαχαρίας Αιμίλιος
*  Νταφούλης Αντώνης
*  Ζήσης Γκανάτσιος 

### Σημαντικοί Προπονητές
*  Θανάσης Τσώτσος 
*  Γιάννης Μιχαλές
*  Άρης Πατσής
*  Γιάννης Μάγγος
*  Φεραίος Γιαννακός 
*  Απόστολος Τσιανάκας

### Σημαντικοί Ποδοσφαιριστές

*  Βαγγέλης Νασιάκος 
*  Ηλίας Σελιώνης
*  Γιώργος Μπέλτσιος
*  Θανάσης Κρίτσας
*  Βαγγέλης Καραποστόλης
*  Γιώργος Τσάκαλος
*  Χρήστος Κακαγιάννης 
*  Κώστας Αγγελής 
*  Βαγγέλης Κακαγιάννης
*  Νίκος Κακαγιάννης 
*  Απόστολος Τσιανάκας
*  Χρήστος Γκικούδης
*  Παναγιώτης Νούσιας 
*  Θανάσης Σταμάτης
*  Γιώργος Δημουλός 
*  Γιάννης Κρικέλης
*  Γρηγόρης Παράφορος 
*  Θόδωρος Γεωργούλας
*  Γρηγόρης Παπαρίσης
*  Μπλέντι Μούτσα

## Έδρα
Έδρα του αποτελεί το Δημοτικό Στάδιο Συκουρίου «Τάκης Κακαγιάννης», το οποίο και έλαβε την ονομασία του προς τιμήν του επί, περίπου, 45 χρόνια προέδρου του συλλόγου, Τάκη Κακαγιάννη.

## Αντιπαλότητες
Από το 1969 που ιδρύθηκε η Αναγέννηση Καλοχωρίου  οι αγώνες των δύο ομάδων αποτελούν γειτονικό ντέρμπι. Την σεζόν 1987-88 μάλιστα ο Κίσσαβος κέρδισε την πρώτη θέση από την Αναγέννηση στον 2ο όμιλο της Β' ΕΠΣΛ, αλλά και οι δύο κέρδισαν την άνοδο. Στην Αναγέννηση αγωνίζονταν και ο Μιχάλης Ζιώγας στις αρχές της δεκαετίας του '90, ενώ οι δύο σύλλογοι συναντήθηκαν λίγες φορές την περίοδο 1989-2012 όταν η ομάδα του Καλοχωρίου απουσίαζε από την Α' ΕΠΣΛ και ο Κίσσαβος έπαιζε και στη Δ' Εθνική.Στις 25 Φεβρουαρίου στην τελευταία τους συνάντηση, ο Κίσσαβος επικράτησε εκτός έδρας με 2-1 για την Β' ΕΠΣΛ με γκολ του Τζιούρα και του Κώτσια.

## Συμμετοχή σε Πρωταθλήματα

## Τίτλοι – Διακρίσεις
* Πρωτάθλημα A' Ε.Π.Σ. Λάρισας : 2004-05
* Kύπελλο Ε.Π.Σ. Λάρισας : 1971-72
*Κύπελλο Ελλάδας (προκριματικά Λάρισας):
** Φιναλίστ: 1970-71
* Πρωτάθλημα B' Ε.Π.Σ. Λάρισας : 1970-71, 1987-88
* Πρωτάθλημα Γ'  Ε.Π.Σ. Λάρισας : 1962-63

### Αναμετρήσεις με την Α.Ε. Λάρισας
* 1967-68: Α.Ε. Λάρισας - Κίσσαβος Συκουρίου 5-1 (Κύπελλο Ελλάδας) 
* 1969-70: Α.Ε. Λάρισας - Κίσσαβος Συκουρίου 10-0 (Κύπελλο Ελλάδας) 
* 1970-71: Α.Ε. Λάρισας - Κίσσαβος Συκουρίου 2-0 (Κύπελλο Ελλάδας) 

## Χρώματα – Έμβλημα
Τα χρώματα στις εμφανίσεις της ομάδας είναι το κίτρινο και το μαύρο. Στο σήμα απεικονίζεται ο Κίσσαβος.

## Παραπομπές


## Πηγές
*Πολιτιστική και αθλητική κίνηση στο Συκούριο Λάρισας

Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930